Source: https://www.jogiforum.hu/hirek/archivum/2003-10.1.0
Timestamp: 2019-06-16 07:22:33
Document Index: 1262777

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'Bíróság ']

Hír archívum: 2003. október
Bárándy Péter: nem a szabad véleménynyilvánítás gátja a gyűlöletbeszéd ellen tervezett törvénymódosítás
A Büntető törvénykönyv gyűlöletbeszéd elleni módosításának kettős célja van: a jogértelmezés nehézségeinek feloldása és a vállalt, de csak részben teljesített nemzetközi kötelezettségeknek való megfelelés - közölte Bárándy Péter kedden az Országgyűlésben.
Vallásgyakorlás az EU-munkahelyeken
Egy decemberben életbe lépő új EU-szabályozás értelmében a munkahelyen a vallásos dolgozóknak teret kell biztosítani vallásuk gyakorlására, függetlenül attól, hogy a dolgozó muzulmán, zsidó, keresztény vagy hindu.
Alkotmánybírósági döntés a rendőrségi törvényről - bővebben
Az Alkotmánybíróság 2003. október 21-én kihirdetett határozata szerint alkotmányellenesek a rendőrségi törvénynek (Rtv.) a bűnmegelőzési ellenőrzésre vonatkozó rendelkezései. Ugyancsak alkotmányellenes az Rtv. ezen szabályaihoz kapcsolódó belügyminiszteri rendelet valamint a büntetések és intézkedések végrehajtásáról szóló törvénynek (Bv.tvr.) a bűnmegelőzési ellenőrzés elrendelésére vonatkozó szabálya is.
Mostantól tilos figyelni a szabadult rabokat
Az Alkotmánybíróság keddi döntésével megsemmisítette a rendőrségi törvény bűnmegelőzési ellenőrzésről szóló részét. Az 1999-ben hozott törvény eddig lehetőséget adott a rendőröknek arra, hogy akár titkosszolgálati eszközökkel is figyeljék a három év után szabadult, veszélyesnek tűnő rabokat.
Online cégbírósági ügyintézésről döntött a parlament
Elfogadták még az egészségügyi tevékenység végzéséről szóló és a jogi segítségnyújtásról szóló u.n. "Nép ügyvédje" törvényt. Az elektronikus cégeljárásról és a cégiratok elektronikus úton történő megismeréséről szóló törvény lehetővé teszi a cégeljárás elektronikus bonyolítását.
Jelentés a sajtószabadság állapotáról: Kuba a világ legnagyobb börtöne
Kuba az újságírói szabadság szempontjából a világ legnagyobb börtöne - állapította meg a sajtószabadság idei állapotáról készített jelentésében a Riporterek határok nélkül (RSF) nemzetközi szakmai érdekvédelmi szervezet.
A washingtoni lesipuskások egyikének pere Virgina államban
Önmagát védi a Virginia államban hétfőn megkezdődött perében John Allen Muhammad, a Washington környékét tavaly ősszel rettegésben tartó orvlövész-páros idősebb tagja. Az illetékes bíró hétfőn, röviddel a per kezdete előtt hagyta jóvá a vádlott kérvényét. A védőügyvédek mindenestre készenlétben fognak állni arra az esetre, ha Muhammad mégis igénybe akarná venni tanácsaikat.
Uniós családjog: szabályozzák a "gyermekrablási" ügyeket
Az Európai Unió egységesen szabályozott keretek között rendezi a jövőben a különvált párok gyermekeivel kapcsolatos jogi perpatvarokat. A közösség igazságügyi miniszterei elfogadtak egy direktívát, amely arra hivatott, hogy pontosan kijelölje a bíróságok illetékességét az egyik tagországból a másikba "elrabolt" - vagyis a másik szülő beleegyezése nélkül elvitt - közös gyermekek ügyében.
Szabályozzák a külföldi jogviszony adózását
Magyarország Európai Uniós csatlakozás egyebek mellett a határokon átnyúló munkaerő mozgás nagyságrendjében is változást eredményez, ezért a Parlament előtt fekvő adótörvény változásban a külföldi jog szerinti jogviszony alapján megszerzett jövedelem szabályozásával is foglalkoznak.
Alkotmánybíróság: nem alkotmányellenesek a felszámolók díjazásának szabályai
Csehország legalizálná a prostitúciót
Csehország azt tervezi, hogy 2005-től kezdve törvényesíti a prostitúciót. A prágai sajtó beszámolója szerint a törvénytervezetet a belügyminisztérium már kidolgozta, így rövidesen a kormány, majd a parlament elé kerülhet.
A szaharai túszoknak költségtérítést kell fizetniük
A Szaharában az év elején emberrablók fogságába került német turistáknak hozzá kell járulniuk kiszabadításuk költségeihez, fejenként 2301 euróval - közölte hétfőn a sajtóval az egyik volt túsz, Rainer Bracht.
Az alkotmánymódosítás csomag a nemzetiségi jogok tekintetében az oktatás mellett biztosítja az anyanyelv használatát a közigazgatásban és az igazságszolgáltatásban is, megszünteti a kötelező katonai szolgálatot.
Büntethetetlen uszítás a világhálón
Nincs ellenszer: megállíthatatlanul terjed a világhálón - így a magyar nyelvû lapokon is - a náci propaganda. Az internetet ellenőrizni lehetetlen, és a mai magyar jogszabályokat némi ügyességgel ki lehet játszani. Ráadásul mindössze négy rendőr foglalkozik az egész internettel.
Munkavállalói képviselet a csatlakozó országokban
Az Európai Unióhoz 2004-ben csatlakozó országok közül Magyarországon kell a legtöbb dolgozó ahhoz, hogy munkavállalói testületet hozhasson létre, ugyanakkor itt a legpontosabb az üzemi tanácsok és szakszervezetek feladatköreinek elhatárolása - állapítja meg a Hewitt tanulmánya
Kiss Péter: a szocialista párt választmánya támogatta a közigazgatási reform alapelveit
A szocialista párt választmánya támogatta a közigazgatási reform alapelveit, amelyekkel másképp kell alakítani az emberek és a hatalom viszonyát - mondta Kiss Péter kancelláriaminiszter az MSZP választmányi ülését követő vasárnapi, budapesti sajtótájékoztatón.
Az élelmiszertörvényről is dönt hétfőn a T. Ház
A honatyák várhatóan szavaznak az elektronikus cégeljárásról, a jogi segítségnyújtásról szóló törvényjavaslatról, valamint az egészségügyi dolgozók jogállásának egyes kérdéseiről. Ugyancsak hétfőn elkezdődik az adótörvények részletes vitája.
Tánczos-ügy: a Legfelsőbb Bíróság nyugodtan néz a strasbourgi bíróság eljárása elé
Tánczos Gábort az LB jogerősen 13 éves szabadságvesztésre ítélte a körmendi gyermekgyilkosság miatt, ám védője a strasbourgi Emberi Jogok Európai Bíróságához fordult, mert úgy vélte, sérült ügyfele tisztességes eljáráshoz való joga. Az Igazságügyi Minisztérium a napokban kapta meg a strasbourgi bíróság felhívását, hogy fejtse ki álláspontját az ügyről.
Romlottak a fogyasztóvédelem tapasztalatai a vendéglátás terén
Romlottak a Fogyasztóvédelmi Főfelügyelőség tapasztalatai az idegenforgalmi főszezonban végzett vizsgálatok alapján a vendéglátóhelyek, szálláshelyek és utazási irodák esetében - közölte a Fogyasztóvédelmi Főfelügyelőség (FvF) az MTI-vel.
A polgári igazságszolgáltatás európai napját idén Budapesten is megrendezték. A Legfelsőbb Bíróságon tartott nyílt napon az igazságszolgáltatás működését kívánják bemutatni az érdeklődőknek.
Floridai kérésre magyar bűnözőt fogtak el Budapesten
A magyar hatóságok segítségével elfogták Budapesten Fazekas Istvánt, akit egyebek mellett 45 ezer dollárnyi kenõpénz elfogadásával vádolnak Floridában. A South Florida Business Journal úgy értesült, Fazekast - "az egykori köztisztviselõt" - kiadják a hatóságok.
Hamarosan megjelenik a hulladékgazdálkodási rendelet
A környezetvédelmi és vízügyi miniszter már aláírta a területi hulladékgazdálkodásról szóló rendeletet, amelynek megjelenése a közeli napokban várható. A települési önkormányzatoknak azt követően 9 hónap áll rendelkezésre saját terveik elkészítésére - hangzott el csütörtökön az országos hulladékhasznosítási konferencián.
Javult a menekültügyi eljárásunk EU-harmonizációja
A diszkrimináció és a menedékjog kérdéseivel foglalkoznak az európai uniós országok munka- és menedékjogi bírái Budapesten. A Bírói együttműködés Európában című kétnapos konferencián az ENSZ Menekültügyi Főbiztosságának magyarországi képviselője is előadást tart.
Pornográf felvételek gyerekekről: őrizetben az elkövető
- Õrizetbe vettek egy 37 éves miskolci autóbusz-sofőrt, mert kiskorú, illetve gyermekkorú fiúkkal létesített szexuális kapcsolatot, és azt videóra is vette - tájékoztatta az MTI-t a rendőrség csütörtökön.
Megkezdődött a László Csaba kontra Magyar Nemzet sajtóhelyreigazítási per
Megkezdődött a Fővárosi Bíróságon csütörtökön az a sajtóper, amelyet azért indított László Csaba pénzügyminiszter a Magyar Nemzet ellen, mert a lap írása szerint a K and H bank korábbi vezérigazgató-helyetteseként felelős a pénzintézet brókercégénél történtekért.
105 milliót keresnek a debreceni ügyvédnőn
A rendőrség 105 millió forint elsikkasztásával gyanúsítja azt a debreceni ügyvédnőt, aki ellen eddig 13 bejelentés érkezett - mondta el Juhász Imre őrnagy, a Hajdú-Bihar Megyei Rendőr-főkapitányság vizsgálati osztályvezető-helyettese csütörtökön.
Felhívás a személyes adatok kezelésével kapcsolatos elutasított kérelmek és a közérdekű adatok megismerésére irányuló elutasított kérelmek bejelentésére
Az adatvédelmi biztos a személyes adatok védelméről és a közérdekű adatok nyilvánosságáról szóló 1992. évi LXIII. törvény (továbbiakban: törvény) 13. §-ának (3) és 20. §-ának (4) bekezdésében foglalt kötelezettségük teljesítésére felhívja a személyes adatok és a közérdekű adatok kezelőit.
Nem lesz több szja-kulcs, szigorodik a lakáshitel-kedvezmény
Nem kapott támogatást a negyedik szja-kulcs ötlete a költségvetési bizottságban – a szocialista javaslatot sem a kabinet képviselője, sem a kormánypárti frakciók tagjai nem támogatták a 2004-es adótörvényekhez beérkezett módosítási javaslatokról szavazva.
Akár hatszáz eurós kártérítést is fizethetnek majd az Európai Unióban azok a légitársaságok, amelyek túlfoglalás vagy egyéb címen nem engedik a repülőgép fedélzetére az érvényes jeggyel rendelkező utasokat. A társaságoknak ezentúl két héttel az indulás előtt tájékoztatniuk kell az utasokat egy-egy járat törlésétől, ellenkező esetben ezért is kártérítést kell fizetniük.
Az olasz köztévé jogosan kapott állami segélyt
Az Európai Unió állami segélyeket szabályzó testülete nem találta jogsértőnek azt az állami támogatást, amit a Radiotelevisiona Italiana (RAI) kapott.
Három napig tart a költségvetés általános vitája
Az Országgyűlés három egymást követő napon, összesen 32 órás időkeretben folytatja le a jövő évi költségvetés általános vitáját október végén - mondta Szili Katalin a házbizottság csütörtöki ülését követő sajtótájékoztatón Budapesten.
Kisebbségi törvény: egy hónapon belül szülessen normaszöveg
Készítse el egy hónapon belül a kisebbségi joganyag módosításának normaszövegét a kormányzat - ezt nyolc nemzetiség képviselői levélben kérik a kormányzattól, jelentette be az Országos Cigány Önkormányzat (OCÖ) elnöke budapesti sajtótájékoztatóján.
Tocsik-per: az ügyészség szerint csak 380 ezer jár a 804 millióból
Tocsik Mártának mindössze 380 ezer forint jár a 804 milliós sikerdíjból - mondta az ügyészség képviselője a Fővárosi Bíróság szerdai tárgyalásán. Az ingatlanpiacon tisztességes, becsületes munkával ennyit lehetett keresni 1996-ban a Központi Statisztikai Hivatal szerint.
Francia tervek a dohányzás visszaszorítására
A francia kormányzat ambiciózus célt tűzött maga elé: öt év alatt több lépcsőben végrehajtott drasztikus áremelésekkel 30 százalékkal akarja visszaszorítani a dohányzók számát.
Izrael nem kér a Microsoftból
Az Izraeli Kereskedelmi Minisztérium felfüggesztett minden kormányzati szerződést az amerikai céggel. A monopol helyzet miatti titlás legalább 2004 végéig tart.
A börtönben is megérzik a drágulást
Az igazságügy várhatóan megkapja a pénzt az új feladatokhoz, mûködésének klasszikus területein viszont erős takarékosságra kényszerül. Több mint hárommilliárdot fordíthat például arra, hogy a börtönből szabadulókat visszavezesse a szabad életbe.
Szabályozzák az őssejtek levételét
Ezen a héten megjelenik az a minisztériumi rendelet, amely az őssejtlevétellel kapcsolatos tevékenységeket szabályozza. A Magyar Hírlap információi szerint az újszülöttek köldökzsinórvérének levételét és tárolását csak azok az intézmények végezhetik majd el, amelyek megfelelnek a rendeletben előírt négy alapkövetelménynek.
Szabadlábon a földhivatali botrány 12 gyanúsítottja
Szabadlábra helyezték tegnap a földhivatali ügyintézőket és a 3 ingatlanneppert. A Fővárosi Bíróság szerint ugyanis az alatt a 3 hét alatt, míg előzetesben volt a vesztegetéssel gyanúsított 12 ember, megszerezték ellenük a bizonyítékokat, és lefoglaltak minden szükséges dokumentumot.
Olasz képviselők az erőszakos játékok ellen
Olaszországban képviselők egy csoportja offenzívát kíván indítani az erőszakos videojátékok árusítása ellen. Az ország parlamentje most arról dönt, hogy valamennyi erőszakos videojáték csomagolásán a szülők figyelmeztetésére piros matricát helyezzenek el.
Alkotmánybíróság: hiányos a postai iratok szabályozása
A követeléskezelés informatikai modellje - Pénzbehajtás gombnyomásra
A követelésbehajtás problémáira talált hatékony megoldást a VemSoft Kft., amelynek szakértői kifejlesztették a Collection Assistant (CA) behajtási tevékenységet támogató szoftvert. A hazánkban egyedülálló fejlesztésnek számító rendszer jogi szakasszal történő kibővítéséről tájékoztatta a cég a sajtó munkatársait.
KRIMINÁLEXPO - IT-SEC ' 2003
"Kommunikáció a biztonságos világért, kommunikáció a biztonságos Magyarországért" - 12. nemzetközi biztonsági, bűnmegelőzési, bűnüldözési, igazságszolgáltatási, katasztrófavédelmi és informatikai konferencia és szakkiállítás - 2003. november 17-19.
Magyar részvétel a Telecom 2003 Világfórumán Genfben
Pataki Dániel, az Informatikai és Hírközlési Minisztérium (IHM) hírközlési helyettes államtitkára előadóként részt vesz a Nemzetközi Távközlési Egyesület (ITU) által október 12. és 18. között Genfben megrendezett Telecom 2003 Világfórumának a távközlési liberalizáció hatékonyságáról szóló ülésen.
Ivanics István: az adótörvény módosításával a pénzügyminiszter jogai kibővülnek
Az adótörvény módosításával a pénzügyminiszter jogai olyan mértékben kibővülnek, hogy objektív korlátok nélkül bármit megtehet, ami szerinte kívánatos - mondta Ivanics István (Fidesz) hétfőn az Országgyűlésben az adózás rendjéről szóló törvény általános vitájában.
Megkezdődött a felnőttképzési törvény vitája
A felnőttképzési törvény módosítása a rendszer átláthatóságát, valamint a források hatékonyabb felhasználását szolgálja - mondta a Foglalkoztatáspolitikai és Munkaügyi Minisztérium államtitkára a felnőttképzési törvény általános vitájának expozéjában.
Jogászképzés - a Jogi Fórum melléklete a jogi képzésről, az elhelyezkedési esélyekről
Az utóbbi évek felvételi adatai alapján egyértelművé vált a jogi karok iránti érdeklődés csökkenése. A számos új lehetőség és képzési forma megjelenése mellett valószínűleg ennek legfőbb oka az, hogy a jogi egyetemekre jelentkezők ma már sokkal kevésbé számíthatnak biztos munkahelyre és karrierre a diploma megszerzése után.
Mégsem perlik a CD-s másolásvédelem "feltörőjét"
Mégsem fog pert indítani John A. Halderman ellen a SunnComm, akinek újonnan bevezetett másolásvédelmi eljárása minden idők legegyszerűbben kikerülhető ilyen jellegű eljárásának bizonyult.